Միջնորդության մեջ ոստիկանությունը նշել է, որ մեկ շաբաթ առաջ՝ այս գործով նախորդ դատական նիստին, «Սասնա ծռերի» համախոհները շրջափակել էին դատարանի շենքն ու օրեր շարունակ այն շրջափակման մեջ պահելով ՝ թույլ չէին տվել ամբաստանյալներին ուղեկցել այն քրեակատարողական հիմնարկներ, որտեղ նրանք պահվում են։ Ոստիկանությունը նշել էր նաև, որ միայն մայիսի 19-ին ոստիկանության ձեռնարկած միջոցառման շնորհիվ է հնարավոր եղել իրականացնել ամբաստանյալների տեղափոխումը, հիշեցրել, որ «Ազատություն քաղբանտարկյալներին» կոչերով «Սասնա ծռերի» համախոհները շրջափակել են նաև դատախազության շենքը՝ այսպիսով խոչընդոտելով Դատախազության աշխատակիցների ելումուտը։